Χοιρινή πρασοτηγανιά
Εύκολη χοιρινή πρασοτηγανιά. Ένα παραδοσιακό, γρήγορο φαγητό.
800 γρ. χοιρινή σπάλα (ή μισό μισό με λαιμό – γενικά, λιπαρά κομμάτια), χωρίς κόκαλο, σε κομμάτια-μπουκιές, 3/4 φλιτζ. τσαγιού ελαιόλαδο, 3/4 φλιτζ. τσαγιού λευκό ξηρό κρασί, 1 κιλό πράσα (καθαρό βάρος), μόνο το λευκό μέρος, σε κομμάτια των 3-4 εκ., άφθονη ξερή ρίγανη, αλάτι, φρεσκοτριμμένο πιπέρι
Για τη χοιρινή πρασοτηγανιά, σε κατσαρόλα ρηχή και απλωτή σοτάρουμε το κρέας στο λάδι, σε μέτρια φωτιά, μέχρι να ροδίσει. Σβήνουμε με το κρασί, αφήνουμε να εξατμιστεί το αλκοόλ για 1-2 λεπτά και προσθέτουμε νερό ζεστό τόσο ώστε να μισοσκεπάσει το κρέας. Αφήνουμε να πάρει μία βράση, χαμηλώνουμε τη φωτιά και μαγειρεύουμε για 5-6 λεπτά ή μέχρι να σωθεί το νερό και το φαγητό να μείνει με το λαδάκι του. Προσθέτουμε τα πράσα, αλάτι και πιπέρι, ανακατεύουμε και αφήνουμε το φαγητό να σιγομαγειρευτεί στο υγρό που θα βγάλουν τα πράσα, σε χαμηλή φωτιά για περίπου 30 λεπτά, με σκεπασμένη κατσαρόλα. Λίγο πριν από το τέλος ρίχνουμε στην πρασοτηγανιά την ρίγανη, ανακατεύουμε και αποσύρουμε.
Πράσα,Χοιρινό